Na temelju članka 11. Zakona o pravu na pristup informacijama, Osnovna Glazbena škola Lovro pl. Matačić Omiš, Omiš, Punta 1 (u daljnjem tekstu: Škola), provodi

**SAVJETOVANJE S JAVNOŠĆU**

1. Nacrt predmetnog školskog općeg akta:

NACRT

Na temelju članka 118. Zakona o odgoju i obrazovanju u osnovnoj i srednjoj školi („NN“ broj: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/07, 68/18, 98/19 i 64/20), članka 56. stavak 3. Zakona o proračunu („NN“ broj: 144/21), Pravilnika o mjerilima i načinu korištenja nenamjenskih donacija i vlastitih prihoda proračunskih korisnika Splitsko-dalmatinske županije („Službeni glasnik Splitsko-dalmatinske županije“ broj: 90/22), te članka 43. Statuta Osnovne glazbene škole „Lovro pl. Matačić“ Omiš, Školski odbor na \_\_\_\_\_\_\_\_\_\_\_\_\_\_\_ sjednici održanoj dana \_\_\_\_\_\_\_\_\_\_\_\_\_\_\_\_.godine donosi

**PRAVILNIK**

**O MJERILIMA I NAČINU KORIŠTENJA**

**NENAMJENSKIH DONACIJA I VLASTITIH PRIHODA**

**Članak 1.**

Ovim Pravilnikom se uređuju mjerila i način korištenja nenamjenskih donacija i vlastitih prihoda.

Vlastiti prihodi su prihodi koji se ostvaruju od obavljanja poslova na tržištu i u tržišnim uvjetima, a koje mogu obavljati i drugi subjekti izvan općeg proračuna.

Nenamjenske donacije su prihodi ostvareni bez bilo kakve naknade ili protučinidbe od fizičkih osoba, neprofitnih organizacija, trgovačkih društava i ostalih subjekata izvan općeg proračuna.

**Članak 2.**

Škola može ostvariti vlastite prihode od:

* kamata na depozite po viđenju
* prodaje školskih izdanja
* ostalih nespomenutih izvora

**Članak 3.**

Ostvareni prihodi iz članka 1. ovog Pravilnika se u cijelosti raspodjeljuju na rashode za zaposlene, materijalne rashode, financijske rashode i na rashode za nabavu nefinancijske imovine.

**Članak 4.**

Sredstva vlastitih prihoda koja nisu iskorištena u prethodnoj godini prenose se u tekuću proračunsku godinu.

Ako su vlastiti prihodi uplaćeni u nižem iznosu nego što je planirano, mogu se preuzeti i plaćati obveze do visine uplaćenih odnosno prenesenih sredstava.

Vlastiti prihodi mogu se izvršavati iznad planiranih iznosa. A do visine uplaćenih odnosno prenesenih sredstava.

Naplaćeni i preneseni, a neplanirani vlastiti prihodi mogu se koristiti prema naknadno utvrđenim aktivnostima i/ili projektima i/ili stavkama ako se za to prethodno ishodi suglasnost upravnog tijela za financije.

**Članak 6.**

Škola je dužna podnositi izvješće o korištenju vlastitih prihoda ako ih ostvaruje.

Izvješće iz prethodnog stavka podnosi se nadležnom upravnom odjelu i Upravnom odjelu za financije najmanje dva puta godišnje.

**Članak 7.**

Ovaj Pravilnik stupa na snagu dan nakon dana objave na Oglasnoj ploči i web stranici Škole.

KLASA:011-03/22-02/1

URBROJ:2155-1-12-22-1

Omiš, \_\_\_\_\_\_\_\_\_\_\_\_\_\_\_\_\_\_godine

PREDSJEDNIK/CA ŠKOLSKOG ODBORA

Na ovaj Pravilnik prethodnu suglasnost je dao Upravni odjel za prosvjetu, kulturu, tehničku kulturu i sport Splitsko-dalmatinske županije (KLASA:602-02/22-0001/0658, URBROJ: 2181/1-08-02-01/05-22-0097)

Ovaj Pravilnik objavljen na oglasnoj ploči Škole dana \_\_\_\_\_\_\_\_\_\_\_\_\_\_\_\_\_.

RAVNATELJ

1. **Obrazloženje razloga i ciljeva koji se žele postići donošenjem ovog školskog općeg akta**:

Razlozi i ciljevi: Upravljačko tijelo proračunskog korisnika Splitsko-dalmatinske županije donosi odluku ili pravilnik kojima uređuje ostvarivanje i korištenje nenamjenskih donacija i vlastitih prihoda, a koji mora biti u skladu s pravilnikom koji je donijela Splitsko-dalmatinska županija.

1. **Poziv javnosti da dostavi svoje prijedloge i mišljenja:**

Poziva se javnost da dostavi svoje prijedloge i mišljenja. Prijedlozi i mišljenja mogu se dostaviti isključivo na školski e-mail: ured@ogs-lovroplmatacic-omis.skole.hr najkasnije do ponedjeljka, 22. listopada 2023. do 23:59:59 sati.

1. **Po isteku roka za dostavu prijedloga i mišljenja iz gornje točke 3., Škola će izraditi i objaviti na svojoj internetskoj stranici izvješće o savjetovanju s javnošću**, koje će sadržavati zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi. Izvješće o savjetovanju s javnošću dostavit će se Školskom odboru Škole.

Omiš, 22.9.2023. godine